Is ons missioneel? - www.bybelkennis.co.za
It is true that the Lord's Supper is only for sinners. But within that group, it is only for repentant sinners. —Mark Dever
Missioneel is nie 'n gebeurtenis in ons reeds besige lewe nie – dit is die manier waarop ons lewe. Hoe is dit moontlik?
Eet saam met nie-Christene. Gaan saam met 'n medewerker eet; nooi jou nie-Christelike bure om by julle te kom eet. Daar is baie geleenthede – gebruik hulle. Kom uit die Christelike subkultuur.
Loop, moenie ry nie. Loop rond in jou buurt; loop as jy gou gaan brood en melk koop. As jy loop, groet die mense wat jy nie ken nie. Maak vriende; kom uit jou huis uit; stel belang in jou bure en hulle kinders; vra vrae; bid soos jy loop.
Volg 'n roetine. In plaas van sommer op enige plek jou kar vol petrol gooi, jou hare laat sny, gaan koffie drink, gaan elke keer na dieselfde plek. Glimlag, vra vrae – hulle ken jou mos. Bou so verhoudings.
Beoefen jou stokperdjie met nie-Christene. Geniet dit met ander mense. Geniet dit; wees jouself; maak vriende.
Praat met jou medewerkers. Koffietyd is praattyd. Stel in hulle belang; bid vir hulle; gaan saam met hulle uit.
Werk as 'n vrywilliger by organisasies buite die kerk – al is dit net een maal per maand. Dien jou samelewing.
Neem deel aan gebeure in jou stad. Praat daar met mense; bestudeer die kultuur; dink na oor wat jy hoor en sien; bid vir die stad.
Dien jou bure. Maak nie saak wat dit is nie, dien net. Wees kreatief.
Missioneel is nie "nog 'n ding" wat ons by ons besige skedule moet voeg nie. Nee, maak jou huidige skedule missioneel.